《拟大明铙歌曲十八首 其十一 维中国》
明代·胡应麟

维中国，帝王所自立。欃枪遍郊原，天地黯无色。天重开，地重辟。

扶桑荧荧日月出。照八荒，烂九域。芟夷祸难四海一。

神龙夹助正统集。帝悯边尘扰中国。诏下大将军，达副将军遇春提兵九十六万，戈鋋甲胄如浮云。

命词臣濂草檄谕彼中华民。长驱入河洛，壶浆箪食来成群。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。